Πρόταση απόφασης του Συμβουλίου για την έγκριση εκ μέρους της Κοινότητας της απόφασης PARCOM 96/1 σχετικά με τη σταδιακή κατάργηση της χρήσεως εξαχλωροαιθανίου στη βιομηχανία μη σιδηρούχων μετάλλων (97/C 364/07)COM(97) 540 τελικό - 97/0297(CNS)

(Υποβλήθηκε από την Επιτροπή στις 5 Νοεμβρίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α παράγραφος 1, σε συνδυασμό με το άρθρο 228 παράγραφος 2 πρώτη πρόταση και παράγραφος 3 πρώτο εδάφιο,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι στις 3 Μαρτίου 1975, η Κοινότητα σύναψε τη σύμβαση για την πρόληψη της θαλάσσιας ρύπανσης από χερσαίες πηγές (σύμβαση των Παρισίων) (1) και έγινε έτσι συμβαλλόμενο μέρος της σύμβασης 7

ότι το εκτελεστικό όργανο της σύμβασης (PARCOM - επιτροπή των Παρισίων) μπορεί να θεσπίζει μέτρα σχετικά με την πρόληψη της ρύπανσης και ότι εξέδωσε την απόφαση PARCOM 96/1 σχετικά με τη σταδιακή κατάργηση της χρήσεως εξαχλωροαιθανίου στη βιομηχανία μη σιδηρούχων μετάλλων 7

ότι η Επιτροπή συμμετείχε στην έκδοση της απόφασης PARCOM 96/1 στο πλαίσιο της εξουσιοδότησης που έλαβε από το Συμβούλιο και των αντίστοιχων διαπραγματευτικών κατευθύνσεων 7

ότι με την οδηγία 76/769/ΕΟΚ του Συμβουλίου, της 27ης Ιουλίου 1997, περί προσεγίσεως των νομοθετικών, κανονιστικών και διοικητικών διατάξεων των κρατών μελών σχετικά με τους περιορισμούς στην εμπορία και χρήση ορισμένων επικίνδυνων ουσιών και σκευασμάτων (2), όπως τροποποιήθηκε τελευταία από την οδηγία 97/16/ΕΚ (3), προστίθεται το εξαχλωροαιθάνιο στον κατάλογο των επικίνδυνων ουσιών του παραρτήματος I της οδηγίας 76/769/ΕΟΚ 7

ότι οι διατάξεις της απόφασης PARCOM 96/1 ευθυγραμμίζονται με την οδηγία 76/769/ΕΟΚ 7

ότι είναι συνεπώς ευκταίο να εγκριθεί από την Κοινότητα η απόφαση PARCOM 96/1,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο μόνο

1. Εγκρίνεται εξ ονόματος της Κοινότητας η απόφαση PARCOM 96/1 σχετικά με τη σταδιακή κατάργηση της χρήσεως εξαχλωροαιθανίου στη βιομηχανία μη σιδηρούχων μετάλλων.

Το κείμενο της εν λόγω απόφασης επισυνάπτεται στην παρούσα απόφαση.

2. Η Επιτροπή εξουσιοδοτείται να ανακοινώσει αυτή την έγκριση στην επιτροπή των Παρισίων.

(1) ΕΕ L 194 της 25. 7. 1975, σ. 5.

(2) ΕΕ L 262 της 27. 9. 1976, σ. 201.

(3) ΕΕ L 116 της 6. 5. 1997, σ. 31.

ΠΑΡΑΡΤΗΜΑ

ΣΥΜΒΑΣΕΙΣ ΤΟΥ ΟΣΛΟ ΚΑΙ ΤΩΝ ΠΑΡΙΣΙΩΝ ΓΙΑ ΤΗΝ ΠΡΟΛΗΨΗ ΤΗΣ ΘΑΛΑΣΣΙΑΣ ΡΥΠΑΝΣΗΣ ΚΟΙΝΗ ΣΥΝΕΔΡΙΑΣΗ ΤΩΝ ΕΠΙΤΡΟΠΩΝ ΟΣΛΟ ΚΑΙ ΠΑΡΙΣΙΩΝ ΟΣΛΟ: 17 ΕΩΣ 21 ΙΟΥΝΙΟΥ 1996

Απόφαση PARCOM 96/1 σχετικά με τη σταδιακή κατάργηση της χρήσεως εξαχλωροαιθανίου στη βιομηχανία μη σιδηρούχων μετάλλων

ΕΧΟΝΤΑΣ ΥΠΟΨΗ την απόφαση PARCOM 92/4 σχετικά με τη σταδιακή κατάργηση της χρήσεως εξαχλωροαιθανίου (HCE) στη βιομηχανία δευτερογενούς αλουμινίου και στη βιομηχανία πρωτογενούς αλουμινίου με ολοκληρωμένα χυτήρια,

ΕΧΟΝΤΑΣ ΥΠΟΨΗ την απόφαση PARCOM 93/1 σχετικά με τη σταδιακή κατάργηση της χρήσεως εξαχλωροαιθανίου (HCE) στη βιομηχανία μη σιδηρούχων μετάλλων,

ΕΚΤΙΜΩΝΤΑΣ:

ότι οι αλογονούχες οργανικές ενώσεις που είναι τοξικές, ανθεκτικές και βιοσυσσωρεύσιμες προκαλούν θαλάσσια ρύπανση για την αντιμετώπιση της οποίας απαιτείται λήψη επειγόντων μέτρων 7

ότι οι ενώσεις αυτές βρίσκονται στον κατάλογο προτεραιότητας της σύμβασης των Παρισίων 7

ότι το εξαχλωροαιθάνιο εχρησιμοποιείτο μέχρι σήμερα στη βιομηχανία μη σιδηρούχων μετάλλων, κυρίως ως απαεριωτής σε χυτήρια μαγνησίου και χαλκού 7

ότι υπάρχουν ήδη άλλα συστήματα και εναλλακτικές ουσίες που μπορούν να επιτύχουν ανάλογα ή και ανώτερα τεχνικά αποτελέσματα και επιδόσεις και ότι μερικές από τις εναλλακτικές μεθόδους συνεπάγονται χαμηλότερο οικολογικό κίνδυνο 7

ότι είναι ανάγκη να προβλεφθεί περιορισμένος αριθμός παρεκκλίσεων για ορισμένες εφαρμογές στο πλαίσιο της παραγωγής κραμάτων μαγνησίου και αλουμινίου, ώστε να δοθεί σε χυτήρια μικρού και μεσαίου μεγέθους ένα εύλογο χρονικό διάστημα προσαρμογής,

Τα συμβαλλόμενα μέρη της σύμβασης για την πρόληψη της θαλάσσιας ρύπανσης από χερσαίες πηγές ΑΠΟΦΑΣΙΖΟΥΝ τα ακόλουθα:

1. Προγράμματα και μέτρα

1.1. Όλες οι χρήσεις HCE στη βιομηχανία αλουμινίου (συμπεριλαμβανομένων ολοκληρωμένων και μη χυτηρίων αλουμινίου) καταργούνται σταδιακά εφόσον αυτό είναι δυνατόν έως τις 31 Δεκεμβρίου 1996 και το αργότερο έως τις 31 Δεκεμβρίου 1997.

1.2. Όλες οι χρήσεις HCE σε βιομηχανίες άλλες πλην της βιομηχανίας μη σιδηρούχων μετάλλων καταργούνται σταδιακά έως τις 31 Δεκεμβρίου 1997.

1.3. Κατ' εξαίρεση, μπορεί να χρησιμοποιείται εξαχλωροαιθάνιο:

α) για την εκλέπτυνση κόκκων στην παραγωγή των κραμάτων AZ81, AZ91 και AZ92 του μαγνησίου 7

β) σε μη ολοκληρωμένα χυτήρια αλουμινίου που παράγουν ειδικά εκμαγεία για εφαρμογές όπου απαιτούνται υψηλής ποιότητας και υψηλής ασφάλειας πρότυπα και όπου η κατανάλωση εξαχλωροαιθανίου δεν υπερβαίνει ημερησίως το 1,5 kg κατά μέσο όρο.

Η ανάγκη αυτών των εξαιρέσεων θα επανεξεταστεί μέσα στο 1998.

1.4. Πιθανές εναλλακτικές τεχνολογίες θα πρέπει να αξιολογούνται από τις αρμόδιες αρχές για κινδύνους και οφέλη.

2. Έναρξη ισχύος

2.1. Η παρούσα απόφαση αντικαθιστά τις αποφάσεις PARCOM 92/4 και 93/1 και έχει εφαρμογή από τη στιγμή κατά την οποία θα κοινοποιηθεί στη Γραμματεία από συμβαλλόμενα μέρη που κατέχουν τα τρία τέταρτα τουλάχιστον του συνολικού αριθμού ψήφων στην επιτροπή των Παρισίων ότι είναι σε θέση να προχωρήσουν.

2.2. Για κάθε συμβαλλόμενο μέρος, η αντικατάσταση αρχίζει να ισχύει:

α) από την ημερομηνία που περιγράφεται στο σημείο 2.1 ή

β) από την ημερομηνία κατά την οποία το εκάστοτε συμβαλλόμενο μέρος διαβιβάζει στη Γραμματεία σχετική κοινοποίηση (εφόσον αυτή έπεται της προηγούμενης).

3. Εκθέσεις εφαρμογής

3.1. Εκθέσεις εφαρμογής της παρούσας απόφασης θα πρέπει να υποβληθούν στην αρμόδια ομάδα εργασίας της επιτροπής Όσλο-Παρισίων (OSPAR) πριν από τη συνεδρίαση της OSPAR το 1999. Η έκθεση θα πρέπει να υποβληθεί υπό τη μορφή του εντύπου που ακολουθεί (προσάρτημα) στο βαθμό που αυτό είναι δυνατόν.

ΠΡΟΣΑΡΤΗΜΑ

>ΘΕΣΗ ΠΗΝΑΚΑ>